Viscum album

A visca (f.), viscoCon a variant vizco (m.) u vesqueCon a variant vresque (m.) u bres (m.) ( (L.)) ye una planta parasita de la familia de las santalacias que vive en l'alto d'es árbols y d'es arbustos sucando-ne la sapia. Ye orichinaria d'Europa y de l'ueste y o sud d'Asia, encara que s'introdució en America d'o Norte (California en 1900 y Columbia Britanica en 1988).

Tien flors masculinas y femeninas diferenciadas, de color amariella. As suyas fruitas son lulos verdes cuan son chóvens, mientres que prenen una color mes blanquinyosa en madurar en zaguerías de l'agüerro. Campo de Borja, Red Natural de Aragón n°26, Prames, 2009, ISBN 978-84-8321-826-6, p.171 No son comestibles.

Es trallos creixen dende alto enta abaixo, y son vuedos per l'interior y segmentatos per nyudos con bellas pugas arredol, dividindo-se dende a suya base de forma dicotomica. As fuellas son lanceolatas, crasas y carnosas.

As suyas simients son esparcitas per es muixons y libran cuan detectan que han sito depuestas en l'alto d'una branca d'árbol con es excrementos de l'animal. Por un regular parasita especies d'árbols de fuella caduca, anque bellas subspecies son se son especializadas en colonizar pins u abez.

Ista planta tien propiedaz medecinals per un prencipio activo clamau viscotoxina. Tamién se li atribuyiban propiedaz machicas en a tradición celta relacionadas con a fertilidat y l'amor. Dica l'actualidat mos n'ha plegau la tradición de fer-se un beso cuan s'está debaixo d'una d'as suyas matas.

Notas

Referencias

Se veiga tamién
 Vesque

 Vinclos externos 

Categoría:Santalaceae
Categoría:Plantas medicinals
Categoría:Plantas parasitas
Categoría:Taxons nombraus por Carl Linnaeus
Categoría:Flora d'Europa
Categoría:Flora d'Asia